Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, Espainiako Gazteria Batzordeak duen Emantzipazioaren Behatokian Nafarroako gazteen emantzipazioari buruz jasotako azken datuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Nafarroako gazte politiken arduradun nagusia zaren aldetik, zer iritzi duzu Espainiako Gazteria Batzordeak duen Emantzipazioaren Behatokian Nafarroako gazteen emantzipazioari buruz jasotako azken datuari buruz?

Iruñean, 2022ko urtarrilaren 4an

Foru parlamentaria: Ángel Ansa Echegaray